
Na osnovu Odluke Upravnog odbora Razvojne banke Crne Gore AD od 05.09.2025. godine, Razvojna banka Crne Gore AD objavljuje

J A V N I  P O Z I V

ZA UČEŠĆE NA NADMETANJU PUTEM PRIKUPLJANJA PONUDA 
ZA PRODAJU NEPOKRETNOSTI U VLASNIŠTVU RAZVOJNE BANKE CRNE GORE AD


1. Predmet javnog nadmetanja

Predmet javnog nadmetanja je prodaja nepokretnosti (zemljišta i objekata) u vlasništvu Razvojne banke Crne Gore AD i to:

1) Nepokretnosti - poslovni objekti i zemljište ukupne  površine 14.450 m2, i to: poslovni objekti površine 1.887 m2 i zemljište površine 12.563m2, upisane na katastarskoj parceli broj 888 u Listu nepokretnosti broj 135 KO Mokra Njiva (obim prava - svojina 1/1), na adresi Grebice bb Nikšić, po početnoj prodajnoj cijeni od 380.000,00 EUR. Vezano za predmetne nepokretnosti pred Osnovnim sudom u Nikšiću se vodi sudski postupak po Tužbi koju je protiv Investiciono - razvojnog fonda Crne Gore A.D., kao pravnog prethodnika Razvojne banke Crne Gore AD, podnio Simo Velimirović radi utvrđenja da dio nepokretnosti iz Lista nepokretnosti broj 135 KO Mokra Njiva – PJ Nikšić predstavlja svojinu tužioca. Na navedenim nepokretnostima u „G“ listu Lista nepokretnosti broj 135 KO Mokra Njiva – PJ Nikšić je izvršena zabilježba pomenutog postupka. 

2) Nepokretnosti - poslovni prostor u privredi PD14, prizemlje (P), površine 161m2 i poslovni prostor u privredi PD15, spratnost SU, površine 93m2, broj zgrade 9 (oba prostora), upisani na katastarskoj parceli broj 879/1 u “V” listu Lista nepokretnosti broj 2739 KO Nikšić (obim prava - svojina 1/1), na adresi Nikca od Rovina bb, Nikšić, po početnoj prodajnoj cijeni od 105.950,00 EUR.

3) Nepokretnosti - poslovne zgrade u privredi, prizemna zgrada, broj zgrade 1 površine 32m2 sa pripadajućim PD-ovima – PD 1, poslovni prostor u vanprivredi, broj zgrade 1, prizemlje, površine 26m2 i PD 2, poslovni prostor u vanprivredi, broj zgrade 1, potkrovlje - mansarda, površine 26m2,  upisano na katastarskoj parceli broj 238 u “V” listu Lista nepokretnosti broj 593 KO IBARAC I Rožaje (obim prava - svojina 1/1), na adresi Suhi do bb, Rožaje, po početnoj prodajnoj cijeni od 9.000,00 EUR.

4) Nepokretnosti upisane u Listu nepokretnosti broj 398 KO Lepenac kao: katastarska parcela broj 1876/3, šume 5.klase površine 1151m2; katastarska parcela broj 1877/3, pašnjak 6.klase, površine 782m2; katastarska parcela broj 1877/4, pašnjak 6.klase, površine 272m2, katastarska parcela broj 1878/2, livada 7.klase, površine 965m2; katastarska parcela broj 1878/3, poljoprivredni objekat površine 540m2, broj zgrade 1, koji se sastoji od nestambenog prostora PD1, prizemlje, površine 432m2 (sa upisanim teretom “objekat nema upotrebnu dozvolu”), katastarska parcela broj 1878/4, pomoćna zgrada površine 20m2 (sa upisanim teretom “objekat izgrađen bez građevinske dozvole”) sa zemljištem ispod objekta (obim prava - svojina 1/1) i u Listu nepokretnosti 399 KO Lepenac: katastarska parcela broj 1878/1, livada 7.klase površine 2483m2 (obim prava - svojina 1/1), na adresi Lepenac bb, Mojkovac po početnoj prodajnoj cijeni od 22.000,00 EUR.

5) Nepokretnosti - zemljište ukupne površine 33.881m2 upisane u Listu nepokretnosti broj 375 KO Podglavice, Danilovgrad i to: kat.parcela broj 441, voćnjak 3. klase, površine 1157m2; kat.parcela broj 443, šume 6. klase, površine 1126m2; kat.parcela broj 444, šume 4. klase, površine 339m2; kat.parcela broj 588, podbroj 34, njive 2. klase, površine 3398 m2; kat.parcela broj 588, podbroj 49, njiva 2. klase površine 4000 m2; kat.parcela broj 590, podbroj 6, njiva 2. klase površine 452 m2; kat.parcela broj 590, podbroj 14, njiva 2. klase, površine 18129 m2; kat.parcela broj 591, podbroj 3, šume 3. klase, površine 3758 m2; kat.parcela broj 595, podbroj 3, šume 3. klase, površine 500m2; kat.parcela broj 620, livada 3.klase, površine 1022 m2 (obim prava - svojina 1/1) koje se nalaze na adresi Podglavice bb, Danilovgrad po početnoj prodajnoj cijeni od 126.100,00 EUR.

6) Nepokretnosti – zemljište ukupne površine 1726m2 i pomoćna zgrada površine 167m2, zgrada broj 1, upisane na katastarskoj parceli broj 2127/2 u Listu nepokretnosti broj 568 KO Miločani, Nikšić (obim prava - svojina 1/1), na adresi Miločani bb, Nikšić, po početnoj prodajnoj cijeni od 32.000,00 EUR.

7) Nepokretnosti – zemljište ukupne površine 6.254m2 upisano u Listu nepokretnosti broj 422 KO Gorica, Danilovgrad i to:  kat.parcela broj 1095/90, livada 3. klase, površine 2234 m2, kat.parcela broj 1095/91, livada 3. klase, površine 4020 m2 (obim prava - svojina 1/1), koje se nalazi na adresi Drenovica bb, Danilovgrad, po početnoj prodajnoj cijeni od 45.500,00 EUR.

8) Nepokretnosti – zemljište ukupne površine 3.485 m2 upisano u Listu nepokretnosti broj 255 KO Ubli – PJ Podgorica i to: kat. parcela broj 1273, pašnjak 7.klase, površine 621m2, kat. parcela broj 1274, šuma 7.klase površine 1001m2, kat. parcela broj 1531, livada 6.klase, površine 795m2, kat. parcela broj 1673, livada 6.klase, površine 1068m2, (obim prava - svojina 1/1), na adresi Ubli bb, Podgorica, po početnoj prodajnoj cijeni od 7.800,00 EUR i
zemljište ukupne površine 18.036 m2 upisano u Listu nepokretnosti broj 6 KO Stubica – PJ Nikšić i to: kat. parcela broj 646, pašnjak 6.klase, površine 9045m2, kat. parcela broj 647, neplodna zemljišta, površine 1270m2, kat. parcela broj 648, neplodna zemljišta, površine 1945m2, kat. parcela broj 649, šuma 6.klase površine 5418m2, kat. parcela broj 650, neplodna zemljišta, površine 358m2, (obim prava - svojina 1/1), na adresi Stubica bb, Nikšić, po početnoj prodajnoj cijeni od 22.100,00 EUR.

9) Nepokretnost – susvojinski dio RBCG AD, upisana u Listu nepokretnosti broj 2309 KO Novi Bar, Bar na kat. parceli broj 5777/1, zgrada broj 10, PD7, poslovni prostor u vanprivredi, spratnosti P, površine 16m2 (obim prava RBCG AD – susvojina 998/2500), na adresi ul. Jovana Tomaševića bb, Bar, po početnoj prodajnoj cijeni od 20.000,00 EUR.

	
2.  Opšti uslovi

          2.1  Javna prodaja nepokretnosti se sprovodi putem prikupljanja ponuda u zatvorenim kovertama.
          2.2 Nepokretnosti iz tačke 1 Javnog poziva prodaju se u viđenom stanju bez prava na naknadnu reklamaciju ili prigovor i neće se prodavati ispod početne cijene. Kupac je dužan da provjeri sva pravna stanja na nepokretnosti, pa se Razvojna banka Crne Gore AD oslobađa svake odgovornosti po tom osnovu.
     2.3  Pravo učešća na nadmetanju imaju pravna i fizička lica koja uplate depozit u iznosu od 5% početne prodajne cijene, na žiro račun Razvojne banke Crne Gore AD broj 510-3305-19 kod Crnogorske komercijalne banke AD Podgorica, sa pozivom na broj Lista nepokretnosti u kojem je upisana nepokretnosti koju želi da kupi.
             Pravo preče kupovine nepokretnosti iz tačke 1 pod 9) Javnog poziva pod jednakim uslovima imaju suvlasnici upisani na nepokretnosti iz Listu nepokretnosti broj 2309 KO Novi Bar, Bar, a koja je predmet prodaje.
2.4  Učesnici u nadmetanju dužni su dostaviti:
- pravna lica - original ponudu potpisanu od strane ovlašćenog lica sa iskazanom cijenom u eurima, naziv, sjedište, broj žiro računa, kontakt telefon, odluku nadležnog organa pravnog lica o kupovini imovine u fotokopiji, izvod iz CRPS-a o registraciji ponuđača u fotokopiji, potvrdu o uplaćenom depozitu i notarski ovjerenu izjavu da će u slučaju izbora kao prvorangiranog ponuđača, cjelokupan iznos ponuđene kupoprodajne cijene nepokretnosti isplatiti u roku od 60 dana od dana zaključenja Ugovora o kupoprodaji nepokretnosti koji će se zaključiti pred nadležnim notarom.
- fizička lica - potpisanu ponudu sa iskazanom cijenom u eurima, ime i prezime, adresu stanovanja, jasno vidljivu i potpisanu fotokopiju lične karte ili pasoša, broj žiro računa, kontakt telefon, potvrdu o uplaćenom depozitu i notarski ovjerenu izjavu da će u slučaju izbora kao prvorangiranog ponuđača, cjelokupan iznos ponuđene kupoprodajne cijene nepokretnosti isplatiti u roku od 60 dana od dana zaključenja Ugovora o kupoprodaji nepokretnosti koji će se zaključiti pred nadležnim notarom.
       2.5 U slučaju da više ponuđača dostave ponude sa identičnim iznosima za istu nepokretnost (koje su istovremeno najpovoljnije), Komisija će na licu mjesta za te ponuđače organizovati dodatnu licitaciju putem dostavljanja pismenih ponuda u zatvorenim kovertama, sve do izbora najpovoljnijeg ponuđača.

Zapečaćene koverte - ponude sa oznakom ’’Ponuda ne otvaraj’’ - ’’Za učešće na javnom nadmetanju za prodaju nepokretnosti u vlasništvu Razvojne banke Crne Gore AD’’, dostavljaju se preporučenom poštom ili neposredno na arhivi Razvojne banke Crne Gore AD na adresi: Razvojna banka Crne Gore AD, Bul. Sv. Petra Cetinjskog 126/I, Podgorica, zaključno sa 30.09.2025. godine do 15,00 časova, do kada moraju prispjeti u Razvojnu banku Crne Gore AD. 
Ponude poslate putem pošte preporučenom pošiljkom moraju stići na adresu Razvojne banke Crne Gore AD najkasnije do 30.09.2025. godine, do 15,00 časova, jer će se u suprotnom smatrati neblagovremenim.
Ponude za koje Komisija za prodaju nepokretnosti ocijeni da su neblagovremene neće se razmatrati i biće vraćene ponuđaču.

3. Mjesto i datum otvaranja ponuda

3.1 Otvaranje ponuda izvršiće se dana 02.10.2025. godine, u 13,00 časova u prostorijama prodavca Razvojne banke Crne Gore AD, Bul. Sv. Petra Cetinjskog 126/I, Podgorica, o čemu se ovim putem obavještavaju ponuđači, pa im se drugo obavještenje neće slati.
3.2 Otvaranju ponuda mogu prisustvovati ponuđač ili isključivo po jedan ovlašćeni predstavnik ponuđača.

4. Zaključenje ugovora

       4.1 Prvorangirani ponuđač je dužan da sa ovlašćenim licem Razvojne banke Crne Gore AD ili licem koje on ovlasti pred nadležnim notarom zaključi Ugovor o kupoprodaji nepokretnosti, u roku ne dužem od 15 dana od dana dostavljanja obavještenja o rezultatima postupka prodaje nepokretnosti.    
4.2 Ukoliko prvorangirani ponuđač/kupac ne zaključi Ugovor o kupoprodaji nepokretnosti, u roku iz stava 1 ove tačke, gubi pravo na povraćaj depozita. U slučaju da postoji drugi ponuđač koji ispunjava uslove u skladu sa Javnim pozivom, ovlašćeno lice Razvojne banke Crne Gore AD ili lice koje on ovlasti može da zaključi Ugovor o kupoprodaji sa tim licem/drugim ponuđačem – učesnikom postupka prodaje, koji je ponudio kupoprodajnu cijenu koja je, po visini, odmah iza najveće ponuđene cijene, isključivo ako je to prihvatljivo za Razvojnu banku Crne Gore AD. 
      Razvojna banka Crne Gore AD zadržava pravo odustanka od zaključenja Ugovora o kupoprodaji nepokretnosti ukoliko je cijena drugog ponuđača značajno niža ili ukoliko je to u suprotnosti sa interesima Razvojne banke Crne Gore AD. Depozit izabranog ponuđača se zadržava i uračunava u kupoprodajnu cijenu. 
      4.3 Izabrani ponuđač je dužan da cjelokupan iznos kupoprodajne cijene nepokretnosti isplati u roku od 60 dana od dana zaključenja Ugovora o kupoprodaji nepokretnosti pred nadležnim notarom.
      4.4 Razvojna banka Crne Gore AD će saglasnost za konačan prenos prava svojine na kupca (clausula intabulandi), dati tek nakon cjelokupne isplate kupoprodajne cijene. Kupac snosi troškove sačinjavanja notarskog zapisa, takse za upis prava svojine i troškove poreza na promet nepokretnosti.

5. Razgledanje nepokretnosti

5.1 Zainteresovana lica mogu, uz prethodnu najavu Komisiji, razgledati predmetne nepokretnosti u periodu od dana objavljivanja Javnog poziva u dogovorenim terminima.                
      5.2 Zainteresovanim licima raspoloživi podaci o nepokretnostima biće dostupni svakog radnog dana u toku trajanja Javnog poziva, dok se sva pravna stanja nad predmetnim nepokretnostima mogu i neposredno provjeriti kod nadležnih područnih jedinica Uprave za nekretnine, što ih Razvojna banka Crne Gore AD ohrabruje da urade. Naknadne reklamacije se ne uvažavaju i nepokretnosti se prodaju u viđenom stanju, a kupac je dužan da provjeri sva pravna stanja i terete na nepokretnostima.
5.3 Sva pitanja u vezi sa ovim javnim pozivom potrebno je uputiti Razvojnoj banci Crne Gore AD, Bul. Sv. Petra Cetinjskog 126/I, Podgorica i to Komisiji za prodaju nepokretnosti u vlasništvu Razvojne banke Crne Gore AD.       
Tel:  +382 (69) 898 899
E-mail: ilija.markovic@rb.me
Kontakt osoba: Ilija Marković, predsjednik Komisije za prodaju nepokretnosti u vlasništvu Razvojne banke Crne Gore AD.       

